L’Ajuntament de Sagunt concedeix ajudes per valor de 16.400€ en plans d’accions social
21 de novembre 2016

![Imagen 1](/media/gykjon2r/71_2webmonica-caparros-eupv.jpeg)![Imagen 2](/media/uaedxcki/71_12794630_1695608034047042_5032610049970506771_n.jpg)

La Junta de Govern ha aprovat la concessió de subvencions en matèria de serveis socials per a la realització de cinc projectes referents a dos línies de programa d’acció social. Amb un total de 16.400 euros, citades ajudes van destinades a cinc associacions i entitats sense ànim lucratiu de Sagunt. L’objectiu d’estes ajudes és promoure activitats d’interés públic en matèria d’acció social i afavorir la coordinació de les actuacions que es duguen a terme en la ciutat per estes entitats sense ànim de lucre i acreditades en l’àmbit de l’acció social.    

La regidora de serveis socials, Mónica Caparrós, ha recordat que un any més “**s’aposta des del departament de serveis socials per donar suport a les associacions del municipi que centren els seus esforços a complementar les accions i programes que es duen a terme tant des de l'ajuntament com des de conselleria i l'estat**”. Ha anunciat, a més, que malgrat tot “**som conscients que la realitat social és canviant i tenim l'obligació d'adaptar-nos a ella i per això per al pròxim exercici la quantia econòmica destinada a esta subvenció es veurà augmentada considerablement**” i que també “**canviaran els criteris per a participar en ella**”. Ha assenyalat que no es pot seguir ancorats en un sistema que prioritza l’assistencialisme i “**tenim l'obligació de dotar a les associacions i els seus beneficiaris d'autonomia**”.

Les dos ajudes referents a la línia de programa de prevenció es destinaran a la Fundación Siderúrgica per al projecte “Programa T-acompaño Sagunto” amb un import de 2.800 euros i al Grupo Espiga per al projecte “Voluntariado Social” amb un import de 2.000 euros. Per altra banda, les tres ajudes corresponents al programa d’intervenció estan destinades a la realització dels projectes “Club de Ocio y tiempo libre” de AVOCAM amb un valor de 4.250 euros, “Discapacidad-Igualdad” de DISCAMP amb un valor de 2.200 euros i “Inserción social en situación de vulnerabilidad” de Caritas amb un valor de 5.150 euros.

El projecte presentat per la Asociación AMPAS de SOCOLTIE s’ha desestimat, ja que no s’ajusta a allò que estableix l’Ordenança d’Acció Social en la Base Novena quant a què el projecte presentat sol·licita material no finançat des de la present convocatòria en considerar-se béns inventariables quedant la sol·licitud exclosa de la fase de prevaloració.

Per facilitar el compliment de les obligacions de Transparència es troba a disposició de la ciutadania la “**Guia de Transparència per a Associacions i Entitats No Lucratives preceptores de subvencions i ajudes públiques**”, publicada per l’Ajuntament de Sagunt en el Portal d’Associacions de la web municipal ([http://participasagunto.es/wp-content/uploads/GUIA-A4-CAS.pdf](http://participasagunto.es/wp-content/uploads/GUIA-A4-CAS.pdf)).

Tota la informació referent a la proposta de concessió de citades subvencions es troba disponibles en el lloc web municipal ([www.aytosagunt.es](http://www.aytosagunt.es/)).  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-concedeix-ajudes-per-valor-de-16-400-en-plans-d-accions-social/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-concedeix-ajudes-per-valor-de-16-400-en-plans-d-accions-social/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-concedeix-ajudes-per-valor-de-16-400-en-plans-d-accions-social/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-concedeix-ajudes-per-valor-de-16-400-en-plans-d-accions-social/)